Search is not available for this dataset
text stringlengths 10 518k |
|---|
Neftin dünya bazar qiymətinin yüksək olmasına rəğmən, Azərbaycan valyuta bazarında volatillik artıb. |
Bununla belə, aparılan təhlillər göstərir ki, tələbin artması yalnız psixoloji faktorlar ilə bağlı deyil. |
Dollara yüksək tələbin müşahidə olunmasına baxmayaraq, Mərkəzi Bankın bu məsələyə münasibət bildirməməsi də diqqəti cəlb edir. |
Bu dönəmdə tənzimləyici tərəfindən kommunikasiyanın gücləndirilməsi çox vacibdir”, - deyə deputat qeyd edib. |
ABŞ Ukrayna, İsrail və Tayvana 95 milyard dollarlıq yardım ayıracaq. |
Məlumata görə, Ukrayna, İsrail və Tayvana 95 milyard dollarlıq yardım ayrılmasını nəzərdə tutan qanun layihəsi ABŞ Senatında yekun səsvermə zamanı təsdiqlənib. |
Layihənin lehinə 70, əleyhinə 29 senator səs verib. |
Senatda təsdiqləndikdən sonra qanun layihəsi prosedura uyğun olaraq ABŞ Konqresinin Nümayəndələr Palatasına göndərilib. |
Təhsil müəssisəsinin vəzifəli şəxslərinin qanunsuz əməlləri ilə bağlı cinayət işi başlanıb. |
Sumqayıt Şəhər Prokurorluğundan verilən məlumata görə, Elm və Təhsil Nazirliyinin Sumqayıt şəhər internat tipli gimnaziyanın vəzifəli şəxslərinin qanunsuz əməlləri barədə daxil olmuş məlumat əsasında şəhər prokurorluğunda araşdırma aparılıb. |
Araşdırmalarla qeyd olunan təhsil müəssisəsinin vəzifəli şəxsləri tərəfindən 2021-2023-cü illər ərzində xeyli miqdarda dövlət əmlakının mənimsənilməsi, vəzifə səlahiyyətlərindən sui-istifadə edilməsi və rəsmi sənədlərə bilə-bilə yalan məlumatlar daxil edilməklə vəzifə saxtakarlığı edilməsinə əsaslı şübhələr müəyyən edi... |
Faktla bağlı Sumqayıt Şəhər Prokurorluğunda Cinayət Məcəlləsinin 179.2.3, 179.2.4 (qulluq mövqeyindən istifadə etməklə və xeyli miqdarda mənimsəmə) və 313-cü (vəzifə saxtakarlığı) maddələri ilə cinayət işi başlanaraq istintaq aparılır. |
İranın hökumət mediası xəbər verir ki, bu gün “Xane-ye Mellət” və ya İCANA kimi tanınan parlamentin xəbər agentliyinin saytına haker hücumu edilib. |
Bu barədə “Azad İran” “Telegram” kanalı xəbər yayıb. |
Məlumata görə, agentliyin internet saytı işləmir. |
Bununla yanaşı, Xalq Mücahidləri Təşkilatına yaxın haker qrupu İran parlamentinin serverlərinə də sızdığını bildirib. |
Sözügedən saytda Xalq Mücahidləri Təşkilatının rəhbərlərinin şəkilləri yüklənib. |
Qeyd olunur ki, “Xane-ye Mellət" xəbər saytının sosial şəbəkələri isə bununla bağlı heç bir açıqlama verməyib. |
“Uşaqlıqda həmişə deyirdim ki, heç vaxt müəllim olmaram. |
Sonradan başa düşdüm ki, mənim həyatda sevdiyim iş elə öz biliyimi və təcrübəmi kiminləsə paylaşmaqdır. |
Bunu Oxu.Az-a müsahibəsində uşaq sığınacağında təmənnasız şəkildə ingilis dilini tədris edən müəllim Arzu Quliyeva deyib. |
Onunla müsahibəni təqdim edirik:"""- Arzu xanım, özünüzü oxucularımıza necə təqdim edərsiniz? |
- Mən 1994-cü il iyunun 18-də Bakıda dünyaya göz açmışam. |
83 saylı orta məktəbi fərqlənmə ilə bitirmişəm. |
Daha sonra Bakı Slavyan Universitetinə qəbul oldum. |
Ali məktəbi də fəxri məzun kimi bitirdim. |
Universitetdə oxuduğum illərdə fərdi şəkildə dərs keçirdim. |
Elə həmin vaxtdan könüllü olaraq xeyriyyə işlərinə başlamışam. |
Bunu nəinki Azərbaycanda, xaricdə də həyata keçirmişəm. |
Azərbaycan və rus dilini əcnəbilərə, ingilis dilini yerlilərə tədris edirəm. |
Heç bir müəssisəyə aid deyiləm. |
Dil öyrənməyə hələ də davam edirəm. |
- Sosial şəbəkələrdə sizinlə bağlı paylaşıma rast gəldik. |
Qeyd olunurdu ki, yeddi aydır, uşaq sığınacağında tam təmənnasız ingilis dilini tədris edirsiniz. |
Təklif edilmişdi, yoxsa öz təşəbbüsünüz idi? |
- Hindistanda 2018-ci ildə kasıb ailələrin uşaqlarına dərs demişəm. |
Elə yoxsul ailələr Azərbaycanda yoxdur. |
Özüm könüllü şəkildə getmişdim. |
Həmişə arzum olub ki, Azərbaycanda da bunu edim. |
Uşaq evlərinə gedib onlarla yaxından tanış oldum. |
Hiss etmək istəyirdim ki, harada missiyamı yerinə yetirməliyəm. |
Ötən ilin iyul ayında Orxan Heydərovun xeyriyyə komandası ilə sığınacağa getdim. |
Orada hiss etdim ki, burada dərs demək istəyirəm. |
Hələ heç tələbələrimi də tanımırdım. |
Tədbir bitəndən sonra mən işçiyə yaxınlaşdım. |
Nəyə ehtiyacları olduğunu soruşdum. |
Dedilər ki, ingilis və rus dili müəllimləri lazımdır. |
Bir həftə sonra uşaqlarla yaxından tanış oldum. |
Avqust ayında ilk tədrisə başladım. |
2023-cü ilin dekabrına qədər müddət qoydum. |
Düşünürdüm ki, geri dönüş olacaqsa, davam edəcəyəm. |
Dekabra qədər gördüm ki, uşaqlarda güclü geri dönüş var. |
- Sığınacaqda tədris prosesi necə keçir? |
- Dərs həftədə bir saat yalnız bazar günləri olur. |
Müxtəlif həyat hadisələri haqqında danışırıq. |
Əsas bilikləri verirəm ki, gələcəkdə vəziyyətdən özlərini çıxara bilsinlər. |
Onların qorxularını dəf etməyə çalışırıq. |
Ən birinci psixologiyalarına təsir edirəm. |
İngilis dilinin ən asan öhdəlik olduğunu aşılayıram. |
- Tələbələrinizdən razısınızmı? |
Allah heç kəsə götürə bilməyəcəyi yükü vermir. |
Onlara deyirəm ki, əgər bu cür yük verilibsə, həyatda siz güclüsünüz. |
Mən güclü insanlardan güclü nəticə gözləyirəm. |
Mən də onlara deyirəm ki, yaxşı öyrənin, siz bunu edə bilərsiniz. |
- Dərs prosesində neçə tələbə iştirak edir? |
- Yeni başlayanda 14 yeniyetməyə dərs keçirdim. |
Bir neçə ay sonra səviyyə fərqinə görə ayırdım. |
Dil öyrənəndə elədir ki, fərqli səviyyəli uşaqları bir arada saxlamaq olmaz. |
Ona görə böldüm və digər qrupa da bir könüllü müəllimi cəlb etdim. |
Çox şükür ki, təmənnasız dərs demək istəyən müəllimlər var, mən tək deyiləm. |
Uşaqları yaşa görə bölməmişəm, yalnız dil səviyyəsini əsas götürmüşəm. |
- Yeddi aya hansı səviyyədə dil biliyinə yiyələniblər? |
- Biz A1 səviyyəsini bitirmişik, A2 səviyyəsinə keçmişik. |
Hazırda tədris etdiyim qrupda 10 nəfər var. |
Biz artıq orta səviyyəyə irəliləyirik. |
- Hansı şəkildə qiymətləndirmə aparırsınız? |
- Bal sistemi ilə qiymətləndirmə aparmıram. |
Motivasiya prinsipi üzərində qiymətləndirirəm. |
Ay ərzində inşanı yaxşı yazan, yaxşı danışan, fəal olanları kiçik hədiyyələrlə mükafatlandırıram. |
Ayrı-seçkilik olmasın deyə uşaqlar hədiyyələri qutudan özləri götürürlər. |
Kiməsə daha yaxşı hədiyyə verildiyini düşünmələrini istəmirəm. |
Məndən öncə də sığınacağa müəllimlər gəliblər, amma çıxıb gediblər. |
Uşaqların həyatında itkilər çox olub. |
Psixologiyalarına uyğun həssas yanaşıram. |
- Müəllimliyə marağınız uşaq yaşlarından başlayıb? |
- Uşaqlıqda həmişə deyirdim ki, heç vaxt müəllim olmaram. |
Universitet illərində müəllimliyə marağım başladı. |
Amma işə başlayanda anladım ki, mənim həyatda sevdiyim iş elə öz biliyimi və təcrübəmi kiminləsə paylaşmaqdır. |
Ona görə də dil müəllimi oldum. |
Ən böyük zövqü uşaqlar geri dönüş edəndə alıram. |
- Uşaqlarla bağlı hədəfləriniz nədir? |
- Mən ingilis və digər dilləri bildiyim üçün çox qapı üzümə açılıb. |
Hədəfim odur ki, uşaqlara dil biliyini mükəmməl səviyyədə ötürüm. |
O biliyi elə ötürüm ki, gələcəkdə yaranacaq imkandan istifadə edə bilsinlər. |
Bacarıq və bilik varsa, çox qapı açılır. |
İstəyirəm ki, qarşılarına çıxan imkandan yararlana bilsinlər. |
Sığınacaqdakı uşaqlarla bağlı məqsədlərim var. |
Heç bir zaman demirəm ki, öyrəndik, daha işimiz bitdi, xeyr. |
Tələbələrimin layiqli vətəndaş olmaları üçün özüm layiqli olmalıyam. |
Çünki uşaqlar hər zaman böyüklərin etdiklərini edirlər. |
Subsets and Splits
No community queries yet
The top public SQL queries from the community will appear here once available.